Sii, was isch mit de Schwoobe loos? Kenne sii s verstoo?  no immer waiss dr Helmut nit, wohär das Gäld isch koo  dr Begger, wo im Färnsee sait, Nutella, das empfääl er  vergisst no fascht sy Vatterschaft noch sym Hoppelfääler  als Prinz vo Hannover goot är an d Expo, me muess yn nit lang bitte  10 Apéro sind fir d Bloose zviil, er schifft an d Tirgge-Hitte  dr Grischdoff Daum als Motivator het syni Spiiler gschliffe  und sait fir e Maischtertitel git s e Grattisrundi Kiffe  dr Kaiser Franz  mit Begge-Power, wo am Stammdisch braalt  an wieviil Egge vo dr Wält är Alimänte zaalt  d Lischte wäär no viil viil lenger, doch syg ganz aifach gsait  do seet me, wie schnäll sich BSE uff d Schwoobe yberdrait